b"\n_START_ARTICLE_\nAisne\n_START_SECTION_\nGeografia\n_START_PARAGRAPH_\nEl departament \xc3\xa9s situat en el nord de Fran\xc3\xa7a. Limita al nord amb el Nord, al nord-est amb B\xc3\xa8lgica, a l'est amb les Ardenes, al sud-est amb el Marne, al sud-oest amb Sena i Marne, a l'oest amb l'Oise, i al nord-oest amb el Somme.\n_START_SECTION_\nHist\xc3\xb2ria\n_START_PARAGRAPH_\nEl departament d'Aisne \xc3\xa9s un dels vuitanta-tres departaments creats el 4 de mar\xc3\xa7 de 1790, en aplicaci\xc3\xb3 de la llei del 22 de desembre de 1789, durant la Revoluci\xc3\xb3 Francesa. Es form\xc3\xa0 a partir de territoris fins aleshores pertanyents a les antigues prov\xc3\xadncies d'Illa de Fran\xc3\xa7a (Laonnois, Soissonnais, Noyonnais i Valois) i la Picardia (Thi\xc3\xa9rache i Vermandois)._NEWLINE_De 1960 a 2015 l'Aisne era un departament de la regi\xc3\xb3 de Picardia.\n_START_SECTION_\nAdministraci\xc3\xb3\n_START_PARAGRAPH_\nUn prefecte nomenat per el govern franc\xc3\xa8s \xc3\xa9s l'alta representaci\xc3\xb3 estatal i un consell de 42 membres escollits per sufragi universal nomena un president, que det\xc3\xa9 el poder executiu._NEWLINE_El departament \xc3\xa9s dividit en 5 districtes, 21 cantons, 20 estructures intercomunals i 800 comunes."